stanford-oval/wikipedia huggingface dataset:
יחזקאל סומך
ביוגרפיה

סומך נולד ב-1927 לאסתר ויעקב, בעיראק ועלה לארץ ישראל ב-1935. באוגוסט 1948, בתחילת שירותו בצה"ל, נשלח סומך עם קבוצה של חניכים לבית הספר לטיסה אליקא באורבה שבאיטליה. בפברואר 1950 צורפו חניכי הקורס לחניכים ששבו מקורס טיס בצ'כוסלובקיה לקורס טיס מס' 1 של חיל האוויר. לאחר הקורס שירת בבסיס רמת דוד כטייס קרב. ב-1951 שימש מדריך בקורס מדריכי טיסה ופיקד על שלב ראשוני בבית הספר לטיסה. בספטמבר 1955 מונה למפקד טייסת 110 שהייתה הטייסת האחרונה בחיל האוויר שעדיין הטיסה מטוסי קרב מוסקיטו. הטייסת הודממה במאי 1956, אך חודש לאחר מכן נקרא סומך להכניס אותה מחדש לכוננות לקראת מבצע קדש. במלחמת סיני פיקד על הטייסת שהשתתפה בגיחות רבות בחזית. בלילה הראשון של הלחימה יצא בעצמו לגיחת סיור, בה עשתה הטייסת את טבילת האש שלה במלחמה כאשר הפציץ שיירה של צבא מצרים בסיני. במהלך המלחמה הוביל סומך מבנה של רביעיית מטוסים להפצצת שארם א-שייח'. לאחר המלחמה קלטה הטייסת בפיקודו את מטוסי הווטור הראשונים בחיל האוויר ועברה לעידן מטוסי הסילון.
במרץ 1960 מונה סומך למפקד בית הספר לטיסה ומילא תפקיד זה עד יולי 1962. ב-1964 מונה למפקד בסיס רמת דוד. הוא יזם את הקמתה מחדש של טייסת 107 כטייסת מטוסי אוראגן. במלחמת ששת הימים פעלו בכנף בפיקודו שלוש טייסות קרב: טייסת 109, טייסת 110 וטייסת 117, וטייסת נוספת, טייסת 107, הייתה תחת אחריותן המנהלית. סומך השתתף בעצמו בגיחות מבצעיות במלחמה, בהם תקיפת שדה התעופה דמייר בסוריה ושדה התעופה H-3 בעיראק. לאחר המלחמה, ביולי 1967, סיים את תפקידו ויצא ללימודים.
במרץ 1969 מונה לראש מחלקת אוויר במפקדת חיל האוויר, תפקיד שהיה למעשה סגן מפקד החיל, ושירת בתפקיד זה במהלך מלחמת ההתשה בה מילא חיל האוויר תפקיד מרכזי. ב-1971 הוחלף על ידי בני פלד ויצא ללימודים, ומשלא מונה למפקד החיל השתחרר משירות הקבע.
אחרי מלחמת יום הכיפורים עמד בראש ועדה לבדיקת תפקוד חיל האוויר בחזית הצפון. ב-1978 היה חבר בצוות הבדיקה (יחד עם יונה אפרת ושבתאי לוי) אשר נתמנה לבדוק את תפקוד צה"ל בפיגוע כביש החוף.
לאחר שחרורו מצה"ל עבד כטייס אזרחי בחברת אל על, וב-1976 מונה לסמנכ"ל המבצעים של החברה אך לאחר מספר חודשים נאלץ להתפטר, בשל התנגדות ועד העובדים בחברה שבתפקיד ניהולי זה ישמש טייס פעיל והוא חזר לעבוד כטייס מהשורה. ב-1984 מונה שוב לסמנכ"ל המבצעים של החברה ושימש בתפקיד זה עד לפרישתו לגמלאות ב-1987.
יחזקאל סומך נפטר באפריל 2008 ונטמן בבית העלמין מורשה ברמת השרון.
הערות שוליים

↑  בני דוידאי התפטר מאל-על - תא"ל (מיל.) יחזקאל סומך - משנה למנכ"ל, דבר, 12 במרץ 1976
↑  אביגדור שחן, כנפי הניצחון: לתולדות חיל האוויר ומח"ל, הוצאת עם הספר, 1966, עמ' 70, 337
↑  מעצמאות לקדש - חיל האוויר בשנים 1949–1956, עמ' 23
↑  אביגדור שחן, חישול הכנפיים, הוצאת מערכות, עמ' 52, 54
↑  חישול הכנפיים, עמ' 226-227
↑  חישול הכנפיים, עמ' 228
↑  חישול הכנפיים, עמ' 228-229
↑   דני שלום, ‏כרעם ביום בהיר: מבצע מוקד - כך הושמדו חילות האוויר הערביים במלחמת ששת הימים, באוויר - פרסומי תעופה, 2002, באתר הספרייה הדיגיטלית להיסטוריה ומורשת חיל האוויר עמ' 102
↑  דני שלום, רוח רפאים מעל קהיר, חלק א' - חיל האוויר הישראלי במלחמת ההתשה (1967–1970), באוויר - פרסומי תעופה וחלל, עמ' 44
↑  כרעם ביום בהיר, עמ' 99
↑  כרעם ביום בהיר, עמ' 117
↑  כרעם ביום בהיר, עמ' 580-587
↑  רוח רפאים מעל קהיר, עמ' 27, 30
↑  שמואל גורדון, 30 שעות באוקטובר, הוצאת ספריית מעריב, 2008, עמ' 380
↑  דוח פעולות צה"ל בכביש החוף-לרמטכ"ל, דבר, 21 במרץ 1978.
↑  דויד מושיוב, המשנה למנכ"ל אל-על התפטר כדי לעבוד כאיש צוות אוויר, דבר, 3 באוקטובר 1976
↑  דן ארקין, יחזקאל סומך-סמנכ"ל למבצעים בחברת אל על, מעריב, 24 בינואר 1984
↑  אתר "Billiongraves"
טימותי שאלאמה

| --- | --- |

שאלאמה, 2018
 לידה:  27 בדצמבר 1995 (בן 29) ארצות הברית הלס קיצ'ן, מנהטן, ניו יורק, ארצות הברית 
 שם לידה:  Timothée Hal Chalamet 
 מדינה:  צרפת, ארצות הברית 
 תקופת הפעילות:  מ-2008
 מקום לימודים:  אוניברסיטת קולומביה  אוניברסיטת ניו יורק  PS 87 William T. Sherman School 
 בן או בת זוג:  לילי-רוז דפ (2018–2020)  קיילי ג'נר (2023–?) 
 פרסים והוקרה:  פרס דרבי הזהב (2018)  פרס אינדפנדנט ספיריט (2018)  פרס מועצת המבקרים הלאומית להופעה פורצת דרך (2017)  פרס הסרטים של הוליווד (2018)  פרס גותהם (2017)  פרס הסרטים של הוליווד (2017)  פרס לוסיל לורטל לשחקן הטוב ביותר במחזה (2016) 
 פרופיל ב-IMDb
 
טימותי הַאל שָׁאלַאמֶה (באנגלית: Timothée Hal Chalamet; נולד ב-27 בדצמבר 1995) הוא שחקן יהודי-אמריקאי-צרפתי, זוכה פרס גילדת שחקני המסך. היה מועמד לפרס אוסקר לשחקן הטוב ביותר בגיל 22 עבור משחקו בסרט "קרא לי בשמך", תפקיד שעליו קיבל מועמדויות גם לפרס גלובוס הזהב, לפרס באפט"א, לפרס גילדת שחקני המסך ולפרסים נוספים.
ביוגרפיה

שאלאמה נולד בשכונת הלס קיצ'ן, מנהטן, ניו יורק, שבארצות הברית. אמו היא ניקול פלנדר, מתווכת נדל"ן ורקדנית ברודוויי לשעבר, דור שלישי בניו יורק. היא אמריקאית יהודייה, ממוצא אוסטרי ורוסי. אביו הוא מארק שאלאמה, עורך עיתונות של יוניצ"ף, צרפתי מהעיר נים ממוצא קנדי, נוצרי פרוטסטנטי. יש לו אחות גדולה, פאולינה (ילידת 1992), שחקנית אף היא, שמתגוררת בצרפת. סבו מצד אביו היה כומר בצרפת.
שאלאמה מתגורר בניו יורק. הוא דובר צרפתית ואנגלית. חלק מחופשות הקיץ בילדותו הוא העביר אצל משפחת אביו שבצרפת.
שאלאמה למד בחטיבת הביניים על שם בוקר טי. וושינגטון, שנים שתיאר כ"שלוש שנים אומללות" בגלל היעדר מוצא יצירתי בסביבה הקפדנית של בית הספר. קבלתו לבית הספר התיכון למוזיקה ואמנויות הבמה תיכון לגרדיה הייתה נקודת מפנה בהערכתו למשחק. לדבריו, ”היו לי כמה מורים מצוינים ובאמת התאהבתי בזה. ראיתי שאפשר להתייחס לזה וצריך להתייחס לזה כאל מלאכה.” הארי שיפמן, המורה שלו ללימודי דרמה בשנה השנייה בתיכון, כל כך התרשם מהאודישן שלו שהוא התעקש על קבלתו של שאלאמה לבית הספר למרות שנדחה בראיון בגלל הציונים בחטיבת הביניים שלו, ואמר "נתתי לו את הציון הגבוה ביותר שנתתי לילד בחיי באודישן." הוא כיכב במחזות זמר בבית הספר, בין היתר במחזה "קברט" בתפקיד אמסי ובמחזה "צ'ריטי המתוקה" בתפקיד אוסקר לינדקוויסט. הוא סיים את לימודיו בשנת 2013.
לאחר בית הספר התיכון, שאלאמה (עדיין בן 17) למד באוניברסיטת קולומביה במשך שנה אחת, במגמת אנתרופולוגיה תרבותית. בהמשך עבר ללמוד באוניברסיטת ניו יורק במגמת משחק כדי להמשיך בקריירת המשחק שלו באופן חופשי יותר, לאחר שהתקשה לעשות זאת בקולומביה לאחר שצילם את "בין כוכבים". עם עזיבתו את קולומביה עבר שאלאמה להתגורר בשכונת קונקורס בברונקס.
שאלאמה חתום כיום בסוכנות השחקנים United Talent Agency שבבוורלי הילס, קליפורניה.
קריירה

בשנת 2009 שיחק לראשונה בטלוויזיה, בתפקיד אורח בסדרה "חוק וסדר" את דמותו אריק פולי. שיחק בדרמת הטלוויזיה של CBS, "לאהוב את לאה" בכיכובה של לורן אמברוז.
בשנת 2012 התפרסם כאשר גילם את פין וולדן ל-8 פרקים בסדרה "הומלנד" בערוץ שואוטיים. שיחק למספר פרקים בעונה הרביעית של הסדרה הקומית "רופא להשכיר" בערוץ USA.
בשנת 2014 הוא הופיע לראשונה בשני סרטי קולנוע: "גברים, נשים וילדים" של ג'ייסון רייטמן ו"בין כוכבים" של כריסטופר נולן.
בשנת 2015 שיחק במותחן העצמאי "אחד ושניים" ושיחק במותחן הפשע "יומני הסם אדרל" את דמותו הצעירה שגילם ג'יימס פרנקו, ושיחק בקומדיה "כולם אוהבים את הקופרס".
בשנת 2016 שיחק בסרט הדרמה שביימה ג'וליה הארט, "מיס סטיבנס" את דמותו של בילי מיטמן.
בשנת 2017 שיחק בתפקיד משנה בסרטה של גרטה גרוויג, "ליידי בירד". באותה שנה שיחק בתפקיד ראשי בסרטו של לוקה גואדנינו, "קרא לי בשמך", שעליו זכה לשבחים וזכיות רבות, וקיבל מועמדויות לפרס הבאפט"א, פרס גלובוס הזהב, גילדת שחקני המסך ופרס האוסקר. כמו כן שיחק במערבון "אויבים", שביים וכתב סקוט קופר.
בשנת 2018 שיחק בקומדיה הרומנטית "יום גשום בניו יורק" של וודי אלן, ובסרט "לילות קיץ חמים" גילם בתפקיד הראשי את דמותו דניאל מידלטון. בהמשך השנה שיחק בסרט הדרמה "ילד יפה" לצד סטיב קארל, ועל תפקידו קיבל את שבחי הביקורות, ובין היתר קיבל מועמדויות לפרס גלובוס הזהב לשחקן המשנה הטוב ביותר - סרט קולנוע, פרס באפט"א לשחקן הטוב ביותר בתפקיד משנה, פרס גילדת שחקני המסך ופרס סטלייט.
בשנת 2019 גילם את דמותו של הנרי החמישי, מלך אנגליה, בסרט "המלך", שיצא בשירות הסטרימינג של נטפליקס. באותה שנה גילם את דמותו של תיאודור "לורי" לורנס בעיבוד המחודש לספר "נשים קטנות".
בשנת 2021 הופיע בסרט "חולית" שבוים על ידי דני וילנב ומבוסס על הספר "חולית" מאת סופר המדע הבדיוני פרנק הרברט, בתפקיד הדמות הראשית, ובסרט "הכרוניקה הצרפתית" שביים וס אנדרסון וכתב במשותף לצד ג'ייסון שוורצמן. באותה שנה שיחק במחזה "4000 מייל" על פי איימי הרצוג בתיאטרון אולד ויק לצד השחקנית איילין אטקינס.
בינואר 2020 פורסם כי שאלאמה לוהק לגלם את דמותו של בוב דילן בסרט על חייו בשם "Going Electric". באותה שנה לוהק לשחק בסרט "אל תסתכלו למעלה", שביים וכתב אדם מקיי.
ב-24 במאי 2021 פורסם ששאלאמה יגלם את דמותו של וילי וונקה הצעיר, בסרט "וונקה", פריקוול ל"וילי וונקה ומפעל השוקולד". הסרט, שהופק על ידי אולפני "האחים וורנר", מתאר את הרפתקאותיו של וילי וונקה לפני שפתח את מפעל השוקולד. עבור שאלאמה, זהו הסרט הראשון שבו הוא מפגין את כישורי הזמרה והריקוד שלו. הסרט עלה לאקרנים ב-15 בדצמבר 2023. על משחקו זכה למועמדות לפרס גלובוס הזהב לשחקן הטוב ביותר - סרט קומדיה או מוזיקלי.
באוגוסט 2024, שאלאמה סיים את הפקת הסרט "אנונימי לגמרי" בו הוא מגלם את בוב דילן הצעיר. הסרט יצא ב-25 בדצמבר 2024 ועוסק בתחילת הקריירה של דילן בגריניץ' וילג' בניו יורק עד לשנת 1965. על תפקידו בסרט זכה בפרס גילדת שחקני המסך לשחקן הטוב ביותר בסרט קולנוע, ובכך הפך לזוכה הצעיר ביותר בפרס זה. בספטמבר 2024, שאלאמה החל את צילומי הסרט Marty Supreme, מבית ההפקות A24, שבו הוא מגלם שחקן טניס שולחן מקצועי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | גברים, נשים וילדים | דני ונס |  |
| 2014 | בין כוכבים | טום קופר הצעיר |  |
| 2014 | חברים גרועים | סם הצעיר |  |
| 2015 | אחד ושניים | זאק |  |
| 2015 | The Adderall Diaries | סטיבן אליוט בבגרותו |  |
| 2015 | כולם אוהבים את הקופרס | צ'רלי קופר |  |
| 2016 | מיס סטיבנס | בילי מיטמן |  |
| 2017 | קרא לי בשמך | אליו פרלמן |  |
| 2017 | לילות קיץ חמים (אנ') | דניאל מידלסטון |  |
| 2017 | ליידי בירד | קייל |  |
| 2017 | אויבים | טוראי פיליפ דה-ז'רדין |  |
| 2018 | ילד יפה | ניק שאף |  |
| 2019 | יום גשום בניו יורק | גטסבי ולס |  |
| 2019 | המלך | הנרי החמישי, מלך אנגליה |  |
| 2019 | נשים קטנות | תיאודור "לורי" לורנס |  |
| 2021 | חולית | פול אטראידיס |  |
| 2021 | הכרוניקה הצרפתית | זפירלי |  |
| 2021 | אל תסתכלו למעלה | קוונטין |  |
| 2022 | עצמות והכל (אנ') | לי | גם מפיק |
| 2023 | וונקה | וילי וונקה |  |
| 2024 | חולית: חלק שני | פול אטראידיס |  |
| 2024 | אנונימי לגמרי | בוב דילן |  |
| יפורסם בהמשך | Marty Supreme | יפורסם בהמשך |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | חוק וסדר | אריק פולי | פרק: "Pledge" |
| 2009 | לאהוב את לאה | ג'ייק לבר הצעיר | סרט טלוויזיה של CBS |
| 2012 | רופא להשכיר | לוק | 4 פרקים |
| 2012 | הומלנד | פין וולדן | תפקיד משני; (עונה 2); 8 פרקים |
| 2022 | Entergalactic | ג'ימי | דיבוב; ספיישל טלוויזיוני של נטפליקס |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2013 | פרס גילדת שחקני המסך | הביצוע הטוב ביותר של אנסמבל בסדרת דרמה | הומלנד | מועמדות |  |
| 2017 | פרסי גות'הם | שחקן פורץ דרך | קרא לי בשמך | זכייה |  |
| 2018 | פרס גלובוס הזהב | השחקן הטוב ביותר בסרט קולנוע - דרמה | קרא לי בשמך | מועמדות |  |
| 2018 | פרסי איגוד מבקרי הקולנוע האמריקאי | השחקן הטוב ביותר | קרא לי בשמך | מועמדות |  |
| 2018 | פרס גילדת שחקני המסך | ההופעה הטובה ביותר שחקן בתפקיד ראשי | קרא לי בשמך | מועמדות |  |
| 2018 | פרס גילדת שחקני המסך | הביצוע הטוב ביותר של צוות שחקנים בסרט קולנוע | ליידי בירד | מועמדות |  |
| 2018 | פרס באפט"א לקולנוע | השחקן הטוב ביותר בתפקיד ראשי | קרא לי בשמך | מועמדות |  |
| 2018 | פרס אינדפנדנט ספיריט | השחקן הראשי הטוב ביותר | קרא לי בשמך | זכייה |  |
| 2018 | פרס אוסקר | השחקן הטוב ביותר | קרא לי בשמך | מועמדות |  |
| 2019 | פרס גלובוס הזהב | שחקן המשנה הטוב ביותר בסרט קולנוע | ילד יפה | מועמדות |  |
| 2019 | פרסי איגוד מבקרי הקולנוע האמריקאי | שחקן המשנה הטוב ביותר | ילד יפה | מועמדות |  |
| 2019 | פרס גילדת שחקני המסך | ההופעה הטובה ביותר של שחקן בתפקיד משנה | ילד יפה | מועמדות |  |
| 2019 | פרס באפט"א לקולנוע | השחקן הטוב ביותר בתפקיד משנה | ילד יפה | מועמדות |  |
| 2019 | פרסי האקדמיה האוסטרלית לאמנויות הקולנוע והטלוויזיה | השחקן הראשי הטוב ביותר | המלך | מועמדות |  |
| 2022 | פרס גילדת שחקני המסך | הביצוע הטוב ביותר של צוות שחקנים בסרט קולנוע | אל תסתכלו למעלה | מועמדות |  |
| 2024 | פרס גלובוס הזהב | השחקן הטוב ביותר בסרט קולנוע - מוזיקלי או קומדיה | וונקה | מועמדות |  |
| 2024 | פרסי האקדמיה האוסטרלית לאמנויות הקולנוע והטלוויזיה | פרס בחירת הקהל לשחקן אהוב |  | מועמדות |  |
| 2024 | פרס בחירת הילדים של ניקלודיאון | שחקן קולנוע אהוב | וונקה | זכייה |  |
| 2024 | פרס המוזיקה במדיה של הוליווד | שיר - ביצוע על המסך (סרט) | "Blowin' in the Wind" מתוך "אנונימי לגמרי" | מועמדות |  |
| 2024 | פרס המוזיקה במדיה של הוליווד | סרט בנושא מוזיקה, ביופי או מוזיקלי | אנונימי לגמרי | מועמדות |  |
| 2025 | פרס גלובוס הזהב | השחקן הטוב ביותר בסרט קולנוע - דרמה | אנונימי לגמרי | מועמדות |  |
| 2025 | פרס סטלייט | השחקן הטוב ביותר בסרט קולנוע - דרמה | אנונימי לגמרי | מועמדות |  |
| 2025 | פרס סאטורן | השחקן הטוב ביותר בסרט | אנונימי לגמרי | מועמדות |  |
| 2025 | פרס באפט"א לקולנוע | השחקן הטוב ביותר בתפקיד ראשי | אנונימי לגמרי | מועמדות |  |
| 2025 | פרס גילדת שחקני המסך | השחקן הטוב ביותר בסרט קולנוע | אנונימי לגמרי | זכייה |  |
| 2025 | פרס אוסקר | השחקן הטוב ביותר | אנונימי לגמרי | מועמדות |  |
הערות שוליים

↑  Kroll, Justin (May 24, 2021). Timothée Chalamet To Play Willy Wonka In New Origin Tale From Warner Bros And The Roald Dahl Story Co. Deadline Hollywood. Retrieved May 28, 2021
↑  אמיר שוורץ, טימותי שאלאמה מפצח את החידה ששמה בוב דילן - וזה שווה אוסקר, באתר ynet, 6 בפברואר 2025
↑  Ethan Shanfeld, Timothée Chalamet Kicks Off ‘Marty Supreme’ Filming in First Set Photos From A24 Ping Pong Movie, Variety, ‏2024-09-30 (באנגלית אמריקאית)
↑  Every Kids’ Choice 2024 Winner!, Nick (באנגלית)
↑  Chris Willman, Hans Zimmer and the Scores and Songs of ‘Emilia Pérez’ and ‘Wild Robot’ Lead Winners’ List at 2024 Hollywood Music in Media Awards, Variety, ‏2024-11-21 (באנגלית אמריקאית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
↑  אנדראס ויסמן, BAFTA Nominations: ‘Conclave’ & ‘Emilia Pérez’ Lead The Field As Open Awards Race Takes Shape, באתר Deadline,‏ 15 בינואר 2025
↑  סנדרה גונזלס, Oscars 2025: See the full list of nominees, באתר CNN,‏ 23 בינואר 2025
| פרס גילדת שחקני המסך לשחקן הטוב ביותר בסרט קולנוע |
| --- | --- | --- |
| 1995–2009 | טום הנקס (1994) • ניקולס קייג' (1995) • ג'פרי ראש (1996) • ג'ק ניקולסון (1997) • רוברטו בניני (1998) • קווין ספייסי (1999) • בניסיו דל טורו (2000) • ראסל קרואו (2001) • דניאל דיי-לואיס (2002) • ג'וני דפ (2003) • ג'יימי פוקס (2004) • פיליפ סימור הופמן (2005) פורסט ויטאקר (2006) • דניאל דיי-לואיס (2007) • שון פן (2008) • ג'ף ברידג'ס (2009) |  |
| 2010–היום | קולין פירת' (2010) • ז'אן דוז'רדן (2011) • דניאל דיי-לואיס (2012) • מתיו מקונוהיי (2013) • אדי רדמיין (2014) • לאונרדו דיקפריו (2015) • דנזל וושינגטון (2016) • גארי אולדמן (2017) • ראמי מאלק (2018) • חואקין פיניקס (2019) • צ'דוויק בוזמן (2020) • ויל סמית' (2021) • ברנדן פרייזר (2022) • קיליאן מרפי (2023) ‏•‏‏ טימותי שאלאמה (2024) |  |
| 0 | 1 | 2 |
| --- | --- | --- |
| הקודם: 2016: אניה טיילור-ג'וי, המכשפה | פרס גות'הם להופעה הפורצת הטובה ביותר   2017: טימותי שאלאמה, קרא לי בשמך  | הבא: 2018: אלזי פישר, כיתה ח' |
| --- | --- |
בקרת זהויות :  NLI: 987007404317405171  PLWABN: 9811279128305606  BIBSYS: 1523345892159  BNE: XX5792543  BnF: cb17759386x (data)  The CINII id DB00062901 is not valid.  GND: 1154460568  ISNI: 0000 0004 6871 3031  LCCN: no2016041218  LNB: 000343931  MusicBrainz: 18d0a6fb-2b58-499d-9516-9689b37f01dd  NKC: xx0249508  NLK: KAC2020N9997  NTA: 417485956  SUDOC: 22873200X  VIAF: 28152820127300681335   WorldCat (עם VIAF): 28152820127300681335
נעמי סקוט

| --- | --- |
סקוט, 2016
סקוט, 2016
 לידה:  6 במאי 1993 (בת 31) הממלכה המאוחדת לונדון, אנגליה, הממלכה המאוחדת 
 שם לידה:  Naomi Grace Scott 
 סוגה מועדפת:  מוזיקת פופ 
 מדינה:  הממלכה המאוחדת 
 תקופת הפעילות:  מ-2008
 מקום לימודים:  תיכון דאווננט 
 בן או בת זוג:  ג'ורדן ספנס 
 פרופיל ב-IMDb
 
נעמי גרייס סקוט (באנגלית: Naomi Grace Scott; נולדה ב-6 במאי 1993) היא שחקנית וזמרת אנגלייה. התפרסמה תחילה בשל תפקידה בתור מאדי שאנון בסדרה "טרה נובה" ובסרט המוזיקלי של ערוץ דיסני "לימונד מאות'" ולאחר מכן בשל תפקידה בתור קימברלי הארט בסרט "פאוור ריינג'רס" בתור הנסיכה יסמין בסרט הלייב-אקשן "אלאדין" ובתור אלנה האולין בסרט "המלאכיות של צ'רלי".
ביוגרפיה

סקוט נולדה בהאונסלו, במערב לונדון, אנגליה לאב בריטי מרקע נוצרי, ולאם ילידת-אוגנדה ממוצא הודי. שני הוריה משמשים ככמרים בכנסייה בוודפורד שברדברידג', לונדון, והיא עצמה החלה את קריירת השירה שלה בלהקת הנוער של הכנסייה. סקוט אף לקחה חלק בפעילויות מסיונריות. כמו כן, היא הופיעה בקביעות בהצגות ובמופעים המוזיקליים שהועלו בבית ספרה.
קריירה

תפקיד המשחק המשמעותי הראשון של סקוט היה בסדרת הטלוויזיה של ערוץ דיסני הבריטי Life Bites. ב-2011 גילמה את מוהיני בנג'רי בסרט "לימונד מאות'" של ערוץ דיסני האמריקאי, ובאותה שנה היא לוהקה לסדרת המדע הבדיוני "טרה נובה" בתפקיד מאדי שאנון. באוגוסט 2014 הוציאה מיני-אלבום בכורה בשם Invisible Division.
הופיע בקליפ "ARCANE" של ברידג'יט מנדלר ששיחקה בגוד לאק צ'ארלי.
בשנת 2015 השתתפה בסרט "33 כנגד כל הסיכויים" בתפקיד אסקרלטה, והצטלמה לסצנות בסרט "להציל את מארק וואטני" שלא הגיעו אל הגרסה הסופית. באותה שנה היא לוהקה לתפקיד ראשי בסרט "פאוור ריינג'רס" בתפקיד קימברלי, הריינג'רית הוורודה. הסרט, המהווה עיבוד קולנועי לסדרת הטלוויזיה "פאוור ריינג'רס", יצא לבסוף לאקרנים ב-2017, וזיכה את סקוט במועמדות לפרסי בחירת הנוער בקטגוריית השחקנית בסרט מדע בדיוני. באותה שנה לוהקה סקוט לתפקיד הנסיכה יסמין בסרט "אלאדין" (2019), גרסה מחודשת ומציאותית לסרט ההנפשה של דיסני משנת 1992.
בשנת 2019, סקוט כיכבה כאחת משלושת השחקניות הראשיות, לצד קריסטן סטיוארט ואלה בלינסקה, בקומדיית האקשן "המלאכיות של צ'רלי", הסרט השלישי בזיכיון בעל אותו השם. הסרט זכה לביקורות מעורבות מצד המבקרים.
בשנת 2022, סקוט גילמה את אוליביה ליטון, עוזרת פרלמנטרית, בסדרה של נטפליקס אנטומיה של שערורייה.
באוגוסט 2020 נודע כי סקוט עתידה לככב בסרט מדע בדיוני של חברת אמבלין אנטרטיינמנט בשם "Distant". הסרט עתיד לצאת במהלך 2024.
באוקטובר 2024 יצא סרט האימה "סמייל 2" בו שיחקה את הדמות הראשית וקיבלה ביקורות מאוד טובות וחיוביות על המשחק שלה בסרט.
חיים אישיים

ביוני 2014 היא נישאה לשחקן הכדורגל האנגלי ג'ורדן ספנס, לאחר ארבע שנים של זוגיות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | 33 כנגד כל הסיכויים | אסקרלטה |  |
| 2015 | להציל את מארק וואטני | ריוקו |  |
| 2017 | פאוור ריינג'רס | קימברלי הארט / הריינג'רית הורודה (אנ') |  |
| 2019 | אלאדין | הנסיכה יסמין |  |
| 2019 | המלאכיות של צ'רלי | אלנה האולין |  |
| 2024 | סמייל 2 | סקיי ריילי |  מועמדת פרס סאטורן לשחקנית הטובה ביותר בסרט (2025) |
| 2024 | Distant | נעמי קאלווי |  |
| TBA | Wizards! |  |  |
| TBA | Eternal Return | קאס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | Life Bites | מייגן | תפקיד ראשי (עונה 2); 11 פרקים |
| 2011 | Sadie J | קלייר | פרק: "Crushamondo" |
| 2011 | לימונד מאות' | מוהיני "מו" בנג'רי | סרט טלוויזיה של ערוץ דיסני |
| 2011 | טרה נובה | מאדי שאנון | תפקיד ראשי; 13 פרקים |
| 2013 | By Any Means | ונסה ולאסקס | פרק: "#3" |
| 2015 | לואיס | סהירה דסאי | 2 פרקים |
| 2022–הווה | אנטומיה של שערורייה | אוליביה ליטון | תפקיד ראשי; 6 פרקים |
| TBA | Modern Love Tokyo |  | סדרת טלוויזיה עתידית של אמזון פריים וידאו |
דיסקוגרפיה > מיני-אלבומים

2014: Invisible Division
2016: Promises
2018: So Low / Undercover
הערות שוליים

1 2  Naomi Scott to Star in Amblin Sci-Fi Movie 'Distant', The Hollywood Reporter (באנגלית)
↑  אביב עגיב, "סמייל 2": המועמד המוביל לתואר סרט האימה הטוב ביותר של השנה, באתר אייס, 22 באוקטובר 2024
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
| --- | --- |
בקרת זהויות :  BNE: XX5704484  BnF: cb16524794b (data)  GND: 1190395657  ISNI: 0000 0003 6502 3564  LCCN: no2011134247  MusicBrainz: 65fc5739-3562-46a0-8b69-1d1f64941a8b  NKC: xx0258275  NLK: KAC2020M6263  NTA: 411275577  SUDOC: 241332311  VIAF: 47153530890048700720   WorldCat (עם VIAF): 47153530890048700720
מחלף אלישמע

תבנית:מחלף
מחלף אלישמע הוא מחלף המחבר את כביש 40 עם כביש הרוחב 531. במחלף עוברת מסילת השרון, בין נתיביו של כביש 531.
המחלף ששמו כשם היישוב הסמוך אלישמע נפתח לתנועה בשנת 2002 בעת סלילת כביש 531, וצורתו כמחלף יהלום כשכביש 40 חוצה בשני גשרים עיליים את כביש 531 שעובר מתחתיו ובשני קצוות הגשר יש רמזורים המיועדים לפניה להשתלבות לכביש 531 או ליציאה ממנו.
בשנת 2010 פורסם כי זהו קטע הכביש המסוכן ביותר בישראל.
הערות שוליים

↑  מחלף אלישמע - המסוכן שבכבישי ישראל, באתר גלי צה"ל, 13 באוקטובר 2010
| 0 | 1 | 2 |
| --- | --- | --- |
| הקודם: מחלף ג'לג'וליה | מחלפים בכביש 531 | הבא: מחלף תל חי |
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
שרה מובילה את הגר אל אברהם

| --- | --- |

 מידע כללי
 צייר:  קספר נטשר 
 תאריך יצירה:  1673 
 טכניקה וחומרים:  קנבס, צבע שמן 
 ממדים בס"מ
 רוחב:  50.5 ס״מ 
 גובה:  59.5 ס״מ 
 נתונים על היצירה
 מספר יצירה:  CN-106 (Leiden Collection) 
 מיקום:  Leiden Collection
 
שרה מובילה את הגר אל אברהם הוא ציור מאת הצייר ההולנדי קספר נטשר (אנ'), אחד משני ציורים בלבד של האמן המתארים סצנות מקראיות (השני הוא "בת שבע", 1667). הציור מתאר את הרגע שבו שרה מציגה את שפחתה המצרית, הגר, בפני אברהם, מתוך כוונה שתלד לו בן שימשיך את השושלת. הנושא עצמו נדיר באמנות ההולנדית של המאה ה-17, בניגוד לסצנות נפוצות יותר מסיפור הגר, כמו גירוש הגר וישמעאל שזכה לעיבודים רבים בידי פטר לאסטמן, רמברנדט ורבים אחרים.
היצירה

נטשר מציג את האירוע בסגנון השואב השראה מציורי ז'אנר הולנדיים בני זמנו. בעוד שמאתיאס סטום תיאר את הסצנה כהתרחשות טעונה, עם דימויים המקשרים אותה לעולם הזנות והחטא, נטשר מעניק לה נופך מאופק ואצילי יותר. הדמויות מתוארות בסביבה עשירה ומפנקת, המעידה על עושרו של אברהם (בהתאם לתיאור המקראי בבראשית י"ג, ב'). הקומפוזיציה מתמקדת בשלושת הגיבורים – שרה כאישה בוגרת ומכובדת, הגר כדמות פאסיבית ונשית במיוחד, ואברהם כגבר הססן אך משתף פעולה.
למרות האיפוק היחסי של הייצוג, יש בציור גם יסודות של פיתוי וחושניות. הגר מצוירת בתנוחה המזמינה את עינו של הצופה, תוך שהיא מתאמצת, לכאורה, לכסות את גופה העירום חלקית. המשרתת המציצה מאחורי הווילון מחזקת את תחושת המציצנות המתלווה ליצירה.
פרשנות והקשרים אמנותיים

בניגוד לציירים כמו מתיאס סטום, שתיארו את הסצנה באור דרמטי המדגיש את ההיבטים המוסריים והרגשיים של האירוע, נטשר נוקט גישה מעודנת ומאופקת יותר. הסצנה מזכירה ציורים מחיי היומיום של המעמד הגבוה בהולנד של המאה ה-17, תוך דגש על יופי אסתטי ועושר חומרי. בעוד שסטום התמקד בניגודיות בין זקנה לנעורים ובין מוסר לתשוקה, נטשר מציג את הדמויות שלו בתנוחות אלגנטיות, ומרכך את האלמנטים הרגשיים הקשים של הסיפור.
הבחירה של נטשר לשלב אלמנטים חושניים ועדינים, לצד תיאור מפורט של טקסטילים, ריהוט וכלי כסף וזהב, משווה לסצנה אווירה אינטימית ואלגנטית. אברהם ושרה נראים כמשוחחים בנחת, בעוד שהגר משדרת ניתוק וריחוק, מה שמוסיף למתח ולמשמעויות הנסתרות של התמונה.
מצב השתמרות

הציור שמור במצב מצוין, המאפשר להעריך את עבודתו העדינה של נטשר ואת השימוש המדויק שלו בטכניקות צבע. ניתוח קרני רנטגן גילה שינויים בעיצוב הראש והמבט של אברהם, מה שמעיד על לבטים אומנותיים במהלך היצירה.
תערוכות

הציור הוצג במספר תערוכות חשובות, כולל ב:
האקדמיה המלכותית לאמנויות, לונדון (1793)
המוזיאון לאמנות בפילדלפיה (2002–2005)
מוזיאון הלובר, פריז (2017)
המוזיאון הלאומי של סין, בייג'ינג (2017)
מוזיאון הארמיטאז', סנט פטרבורג (2018–2019)
לובר אבו דאבי (2019)
הארמיטאז' אמסטרדם (2023)
היסטוריית בעלות

הציור היה בבעלות מספר אספנים חשובים, כולל פיליפ השני, דוכס אורליאן, משפחת נילד הבריטית, וסוחרי אמנות פרטיים.
גרסאות והעתקות

לאורך השנים נוצרו מספר עותקים והעתקות של היצירה, שיוחסו בין היתר לתלמידיו של נטשר ולציירים שונים מהמאה ה-19. אחת הגרסאות הבולטות נמכרה במכירה פומבית בשטוטגרט בשנת 1919.
לקריאה נוספת

Sarah Leading Hagar to Abraham - The Leiden Collection, The Leiden Collection, ‏19 במרץ 2018
| --- | --- |
בקרת זהויות :  RKDimages ID: 68509
חוק הספרים (חובת מסירה וציון הפרטים)

| --- | --- |

 פרטי החוק
 תאריך חקיקה:  18 בדצמבר 2000
 תאריך חקיקה עברי:  כ"א בכסלו תשס"א
 גוף מחוקק:  הכנסת החמש עשרה
 חוברת פרסום:  ספר החוקים 1767, עמ' 80
 הצעת חוק:  פרטית
 משרד ממונה:  משרד החינוך
 מספר תיקונים:  3
 נוסח מלא:  חוק הספרים (חובת מסירה וציון הפרטים), התשס"א–2000
 
חוק הספרים (חובת מסירה וציון הפרטים), התשס"א–2000 מחייב למסור לספרייה הלאומית שני עותקים של כל דבר דפוס, עיתון, סרט ותקליט היוצאים לאור בישראל. בנוסף מחייב החוק למסור פרסומים כאלה, המקיימים תנאים מסוימים, גם לספריית הכנסת ולגנזך המדינה.
היסטוריה חקיקתית

חובת מסירת ספרים ועיתונים לספריית הפקדה נכללה בפקודת העיתונות המנדטורית משנת 1933 הצעת חוק הספרים, שאותה יזם חבר הכנסת זבולון אורלב, באה להחליף את החובה שבפקודת העיתונות תוך תיקונה בפרטים שונים.
החוק אושר בכנסת החמש עשרה ב-18 בדצמבר 2000, ונקבע בו שייכנס לתוקף שישה חודשים מיום פרסומו, כלומר ב-27 ביוני 2001. מאז חקיקתו תוקן החוק שלוש פעמים.